Skoolmeisies in uniforms raakgery; 1 dood | Nuus24
Skoolmeisies in uniforms raakgery; 1 dood
Kaapstad – ‘n Motor het twee skoolmeisies op die R511 naby Diepsloot by die Mnandi-afrit omgery, het paramedici in Gauteng gesê.ER24 het in ‘n mediaverklaring gesê paramedici het op die meisies, wat omtrent 11 jaar oud is, in hul skooluniforms afgekom.Luidens die verklaring het een van die skoolkinders aan haar beserings beswyk. Sy is op die toneel dood verklaar.Die tweede meisie het talle beserings, onder meer ‘n gebreekte been, opgedoen. Dié kind is per helikopter na die Charlotte Maxeke Hospitaal vir verdere mediese behandeling geneem. Volgens paramedici het die insittendes van die voertuig geen beserings opgedoen nie. Polisiebeamptes ondersoek die voorval.Volg Nuus24 op Twitter - Nuus24